ด้วย ก.ค.ศ. มีมติกำหนดหลักเกณฑ์และวิธีการประเมินตำแหน่งและวิทยฐานะ ข้าราชการครูและบุคลากรทางการศึกษา ตำแหน่ง ครู ตามหนังสือ ก.ค.ศ. ที่ ศธ 0206.3/ว 9 ลงวันที่ 20 พฤศจิกายน 2564 ( ว9/2564 ) มีผลบังคับใช้ ตั้งแต่ 1 ตุลาคม 2564 เป็นต้นไป  ซึ่งหลักเกณฑ์และวิธีการฯดังกล่าว กำหนดให้ครูและบุคลากรทางการศึกษาจัดทำข้อตกลงในการพัฒนางาน ตามแบบที่ ก.ค.ศ.กำหนด ทุกปีงบประมาณ เสนอต่อผู้อำนวยการสถานศึกษาเพื่อพิจารณาให้ความเห็นขอบ โดยให้ผู้อำนวยการสถานศึกษาแต่งตั้งคณะกรรมประเมินผลการพัฒนางานตามข้อตกลง ซึ่งคุณสมบัติเป็นไปตามหลักเกณฑ์ ว9/2564 นั้น
       	ในการนี้ โรงเรียนบ้านบุ่ง  สังกัด สำนักงานเขตพื้นที่การศึกษาประถมศึกษาอุบลราชธานี เขต 4 ได้พิจารณา เห็นว่า นางสุจิตรา ก้อนด้วง ตำแหน่ง ครู วิทยฐานะชำนาญการพิเศษ กลุ่มสาระการเรียนรู้ ภาษาไทย  โรงเรียนบ้านท่าลาด ซึ่งเป็นบุคลากรในหน่วยงานของท่าน เป็นผู้มีความรู้ความสามารถเป็นอย่างยิ่ง เหมาะสมที่จะเป็นคณะกรรมการประเมินผลการพัฒนางานตามข้อตกลง ( Performance Agreement : PA ) ปีงบประมาณ 2565
	จึงเรียนมาเพื่อโปรดทราบและพิจารณาอนุเคราะห์
